Here is a page extracted from Wikipedia that may contain CSS, HTML, and a lot of unformatted text.

Title: ارمان (مصور فوتوغرافى)
Content: ارمان Armand هو الاسم اللى اتعرف به المصور الفوتوغرافى المصرى ـ من اصل ارمنى ـ ارميناك ارزرونى (1901 ـ 1963).

اتولد ارميناك ارزرونى (بالارمنيه: Արմենակ Արծրունի) فى ارضروم ـ اللى كانت جزء من الامبراطوريه العثمانيه ـ فى اغسطس 1901, هاجر مع ابوه لمصر سنه 1907, استقرت الاسره بالاسكندريه. شغف ارميناك بالرسم من وقت ماكان تلميذ بالمدسه, و بعدها دخل الشغل فى ستوديو المصور نادر بالاسكندريه فاتدرب ارزرونى مع المصور كارابت بابوشيان, و فى سنة 1925 انتقل القاهره و اشتغل مع المصور النمساوى اليهودى زولا, اللى اشتهر بتصوير البورتريه و كان الاستوديو الخاص بيه فى ارض الشريف جنب ميدان مصطفى كامل. ارسل زولا تلميذه ارمان النمسا عشان يتعلم تلوين الصور المطبوعه بالابيض و الاسود بجانب تعلم الرسم بالفحم و الطباشير. و بعد وفاة زولا سنة 1930 افتتح ارزرونى استوديو خاص بيه سماه "ستوديو ارمان" Studio Armand فى ميدان مصطفى كامل (ميدان سواريس) , وفى سنه 1956 افتتح ستوديو جديد بشارع سليمان باشا اللى الايام دى هوا شارع طلعت حرب.

اتخصص ارمان فى تصوير البورتريه, و التقط صور للكتير من السياسيين و نجوم السينما و الراقصات الشرقيات, و بعض اعضاء الاسره العلويه المالكه. و بعد ثوره 1952 استمر ارمان فى عمله, فالتقط صور للكتير من المشاهير من بينهم جمال عبد الناصر و كتير من قادة الدول الاجنبيه اللى زارو مصر.

اتولد ابنه ارمان ارزونى بلوزان, سويسرا سنة 1937 و مضى طفولته بمصر الجديده و اتخرج فى الجامعه الامريكيه بالقاهره سنة 1957 بعد حصوله على شهادة بكالوريوس فى الكيميا.

اشتغل ابنه "ارمان" مساعد لوالده من بدايه الستينيات, و بعدها ورث الابن الاستوديو بعد وفاة والده سنة 1963, و كان بيوقع الصور بنفس توقيع والده.

اغلق ارمان الابن الاستوديو بعد تقاعده سنه 2007.

شوف 
 رياض شحاته
 فان ليو

من اعماله

المصورين الارمن فى مصر 
اشهرهم بالقاهره ليكيجيان, وبابازيان, واوزيان بمنطقه عابدين, وارتينيان بشارع قصر النيل, وزولا, وبابا زوغلو فى القاهره , وكل من ديليكان والبان وعزيز ودوريس, وروى, وميلانوس ونادر فى الاسكندريه.

لينكات برانيه

مصادر 

اقباط
مصريين ارمينيين
مصورين مصريين